કોંગ્રેસ પણ રાજ્યમાં છેલ્લા ત્રણેક દાયકાથી સત્તાથી દૂર છે. તો, લોકસભામાં પણ કોંગ્રેસનું પ્રતિનિધિત્વ શૂન્ય છે. પરંતું, કોંગ્રેસ પક્ષ આંતરિક વિખવાદ અને જૂથબંધીથી ખોખલો બની ગયો છે. ઉપવાસ આંદોલનોના નામે રાજકીય સક્રિયતા ઉભી કરવા કોંગ્રેસ પ્રયાસ કરી રહી છે.. પરંતું, જમીની સક્રિયતાનો અભાવ જોવા મળી રહ્યો છે. ત્યારે, આગામી લોકસભાની ચૂંટણીમાં કોંગ્રેસનો ભ્રષ્ટાચારનો મુદ્દો ભાજપના દાંત ખાટ્ટા કરે છે કે, હવાઇ જાય છે તે જોવું રહ્યું. સરકાર એક તરફ મગફળીના મુદ્દે ઘેરાયેલી છે. ભાજપ સરકાર મગફળીકાંડમાંથી પોતાને બચાવવા અને જવાબદારીમાંથી છટકવાના પ્રયાસ કરી રહી છે તેમજ કોંગ્રેસ પર આક્ષેપ લગાવી રહી છે. પરંતું, વાસ્તવિકતા કે, ભ્રષ્ટાચારના મુળ સુધી કેમ જતી નથી. તટસ્થ તપાસની કેમ કાર્યવાહી થતી નથી. તેને લઇને થઇ રહેલું ઉપવાસ આંદોલન કેટલું સત્તાના આસ્વાદ સુધી પહોચાડશે તે જોવું રહ્યું.